ส่วนที่ 1

ข้อมูลสรุป (Executive Summary)

บริษัท เมเจอร์ ดีเวลลอปเม้นท์ จำกัด (มหาชน) “บริษัทฯ” มีชื่อภาษาอังกฤษว่า “Major
Development Public Company Limited” ก่อตั้งเมื่อวันที่ 14 กรกฎาคม 2542
ด้วยทุนจดทะเบียนเริ่มแรก 1 ล้านบาท โดยครอบครัวพูลวรลักษณ์
เพื่อประกอบธุรกิจพัฒนาอสังหาริมทรัพย์ มีสำนักงานใหญ่ตั้งอยู่ที่ 141 ซอยสุขุมวิท 63 (เอกมัย)
ถนนสุขุมวิท แขวงคลองตันเหนือ เขตวัฒนา กรุงเทพมหานคร 10110 บริษัทฯ
ได้เริ่มต้นธุรกิจพัฒนาอสังหาริมทรัพย์โดยพัฒนาโครงการแรกภายใต้ชื่อ โครงการการ์เด้นวิว
คลัสเตอร์โฮม เป็นโครงการทาวน์เฮาส์จำนวน 30 หน่วย ตั้งอยู่บนถนนรามคำแหง 53
ต่อมาบริษัทฯ ได้เล็งเห็นถึงโอกาสทางการตลาดของการพัฒนาโครงการคอนโดมิเนียมในเมือง
จึงได้พัฒนาโครงการแฮมป์ตัน ทองหล่อ 10 ในปี 2545
ซึ่งเป็นโครงการคอนโดมิเนียมอาคารสูงระดับไฮเอนด์โครงการแรกของบริษัทฯ

นับแต่นั้นมา บริษัทฯ
ได้มุ่งเน้นพัฒนาตนเองเป็นผู้ประกอบการที่โดดเด่นในการพัฒนาอสังหาริมทรัพย์ประเภทคอนโดมิเนียมระดับไฮเอนด์
โดยเน้นพัฒนาจุดขายที่แตกต่างและชัดเจน มุ่งเน้นการนำเสนอนวัตกรรมและแนวความคิดใหม่ๆ
ในการเพิ่มคุณค่าของโครงการ อาทิเช่น การจัดวางห้องพักให้ผนังของห้องแต่ละห้องแยกออกจากกัน
(Detached Wall Concept)
เพื่อป้องกันเสียงรบกวนจากห้องข้างเคียงและยังทำให้เกิดการระบายอากาศและรับแสงได้ดีขึ้น
การนำเสนอระบบลิฟท์ส่วนตัวหรือลิฟท์เฉพาะพื้นที่ (Proximity Screen Private Lift or
Private Zone Lift) เพื่อเพิ่มความเป็นส่วนตัว และความปลอดภัยสูงสุดให้กับผู้พักอาศัย
การออกแบบระบบโครงสร้างอาคารเพื่อป้องกันความเสียหายจากการเกิดแผ่นดินไหว
(Earthquake Resistant Design) และบริษัทฯ ยังได้นำระบบ Through Ventilation
System มาใช้ในการออกแบบอาคาร
เพื่อให้อากาศหมุนเวียนภายในห้องพักและพื้นที่ส่วนกลางได้ดีขึ้น ซึ่งในอนาคตบริษัทฯ
จะยังคงมองหานวัตกรรมและจุดขายใหม่ๆ มาประยุกต์ใช้ในโครงการต่อๆ
ไปและด้วยความเชื่อมั่นในศักยภาพและการเล็งเห็นโอกาสในธุรกิจอสังหาริมทรัพย์ระดับบน
ทำให้บริษัทฯ มีแผนการจะขยายงานอย่างต่อเนื่องในอนาคตอย่างมืออาชีพ
โดยการแปลงสภาพเป็นบริษัทมหาชน ได้เข้าจดทะเบียนในตลาดหลักทรัพย์แห่งประเทศไทย
และเริ่มการซื้อขายเมื่อวันที่ 27 พฤศจิกายน 2550 (ทุนจดทะเบียนชำระแล้ว 700 ล้านบาท)
เพื่อระดมทุนมาพัฒนาโครงการ ทั้งในพื้นที่ศูนย์กลางธุรกิจ (CBD Area)
และยังขยายงานออกสู่ต่างจังหวัดโดยเน้นจังหวัดชายทะเล เช่น หัวหิน และ พัทยา เป็นต้น ณ
ปัจจุบัน บริษัทฯ มีโครงการที่กำลังดำเนินการพัฒนาอยู่ ประกอบด้วย

(1) โครงการฟูลเลอตัน สุขุมวิท ริมถนนสุขุมวิท ระหว่างซอยสุขุมวิท 59 และ 61

(2) โครงการวอเตอร์มาร์ค เจ้าพระยาริเวอร์ ทาวเวอร์เอ บนถนนเจริญนคร
ระหว่างซอยเจริญนคร 39 และ 41

(3) โครงการแมนฮัตตัน ชิดลม บนถนนเพชรบุรีตัดใหม่ ระหว่างถนนชิดลมและถนนราชประสงค์

(4) โครงการวอเตอร์มาร์ค เจ้าพระยาริเวอร์ ทาวเวอร์บี บนถนนเจริญนคร
ระหว่างซอยเจริญนคร 39 และ 41

(5) โครงการวินด์ สุขุมวิท 23 (ซอยประสานมิตร) ตรงข้ามกับอาคารชินวัตรไหมไทย

(6) โครงการวินด์ รัชโยธิน อยู่ใกล้กับ โรงภาพยนต์เมเจอร์ ซีนีเพล็กซ์ รัชโยธิน

(7) โครงการอกัสตัน สุขุมวิท 22 อยู่ใกล้กับ ห้างสรรพสินค้า ดิ เอ็มโพเรียม

(8) โครงการมิคโคนอส หัวหิน อยู่ตรงข้ามและใกล้กับศูนย์การค้ามาร์เก้ต วิลเล็จ หัวหิน
บนถนนเพชรเกษม

รวมมูลค่าโครงการที่บริษัทฯ กำลังดำเนินการพัฒนาอยู่ทั้งสิ้น 13,800 ล้านบาท
โดยคาดว่าจะก่อสร้างแล้วเสร็จทั้งหมดและพร้อมโอนภายใน 1-2 ปีข้างหน้า

นอกจากนี้ บริษัทฯ ยังได้มีการร่วมทุนกับ บริษัท ทีไมล์สโตน ลิมิเต็ด (TMilestone Limited)
ซึ่งเป็นบริษัทย่อยของ บริษัท เอ ไอ จี โกลบอล เรียล เอสเตท (เอเชีย) (AIG Global Real
Estate Investment (Asia) LLC.) โดยจัดตั้ง บริษัท เอ็ม เจ เอ ไอ ดีเวลล็อปเม้นท์
จำกัด เพื่อเป็นการเสริมภาพลักษณ์ และพัฒนากระบวนการทำงาน การแบ่งปันความรู้
ประสบการณ์ร่วมกันได้ รวมทั้งลดความเสี่ยงในการลงทุนโครงการขนาดใหญ่ที่ต้องใช้เงินลงทุนสูงได้

โดยในอนาคต บริษัทฯ มีแผนจะเปิดตัวโครงการคุณภาพใหม่ จำนวน 5 โครงการ ประกอบด้วย

(1) โครงการบริเวณหาดจอมเทียนพัทยา เฟส1 - รีเฟล็คชั่น จอมเทียนบีช พัทยา

(2) โครงการบริเวณสนามบินน้ำ (นนทบุรี)

(3) โครงการบริเวณหาดจอมเทียนพัทยา เฟส 2

(4) โครงการบริเวณสุขุมวิท 31 – ร๊อยซ์ ไพรเวท เรสซิเดนเซส (พัฒนาโดยบริษัทย่อย)

(5) โครงการบริเวณหัวหิน 2 – มาราเกช หัวหิน เรสซิเดนเซส

  มูลค่าโครงการรวมโดยประมาณ 12,900 ล้านบาท

  ปัจจุบันบริษัทฯ มีทุนจดทะเบียนทั้งสิ้นจำนวน 700 ล้านบาทแบ่งเป็นหุ้นสามัญจำนวน 700
  ล้านหุ้นมูลค่าที่
  ตราไว้หุ้นละ 1 บาทเป็นทุนจดทะเบียนชำระแล้ว 700 ล้านบาท
  ที่ผ่านมาผลการดำเนินงานของบริษัทฯ ยังคงขยายตัวอย่างต่อเนื่อง
  โดยมีรายได้จากการขายโครงการอาคารชุดในปี 2548, 2549 และ 2550 จำนวน 704.24
  ล้านบาท 1,601.40 ล้านบาท และ 2,198.65 ล้านบาท
  ตามลำดับโดยมีผลการดำเนินงานกำไรสุทธิ ในปี 2548 – 2550 เท่ากับ 67.56 ล้านบาท
  259.97 ล้านบาท และ 279.72 ล้านบาท ตามลำดับ

  นอกจากนี้สินทรัพย์รวมของบริษัทฯ ณ สิ้นปี 2548, 2549 และ 2550 มีจำนวน 1,838.43
  ล้านบาท 2,790.90 ล้านบาท และ 5,327.06 ล้านบาท ตามลำดับ
  สำหรับหนี้สินรวมของบริษัทฯ ณ สิ้นปี 2548, 2549 และ 2550 มีจำนวน 1,259.03 ล้านบาท
  1,951.02 ล้านบาท และ 3,280.66 ล้านบาท ตามลำดับ
  ในขณะที่ส่วนของผู้ถือหุ้นรวมส่วนของส่วนของผู้ถือหุ้นส่วนน้อยของบริษัทย่อย ณ สิ้นปี 2548, 2549
  และ 2550 มีจำนวน 597.40 ล้านบาท 839.88 ล้านบาท และ 2,046.39 ล้านบาท
  ตามลำดับ ทำให้ ณ สิ้นปี 2548, 2549 และ 2550 บริษัทฯ
  มีอัตราส่วนหนี้สินต่อส่วนของผู้ถือหุ้นเท่ากับ 2.17 เท่า 2.32 เท่า และ 1.60 เท่า ตามลำดับ
  โดยมีมูลค่าทางบัญชีต่อหุ้น ณ วันที่ 31 ธันวาคม 2550 เท่ากับหุ้น